OzLabs/hebrew-wiki-articles huggingface dataset:
פריץ שטוקנברג

פריץ שטוקנברג (בגרמנית: Fritz Stuckenberg; 16 באוגוסט 1881 – 18 במאי 1944) היה צייר אקספרסיוניסטי גרמני.

== ביוגרפיה ==
הוא נולד כפרידריך ברנהרד שטוקנברג במינכן, אך עבר עם משפחתו בשנת 1893 לעיר התעשייה בצפון דלמהנורסט (ליד ברמן), שם נכנס אביו כמנהל מפעל. לאחר לימודים לא גמורים של אדריכלות ולימודי אמנות בויימאר ובמינכן, הוא בילה חמש שנים מכוננות (1907–1913) בפריז. משם ערך נסיעות לפונט-אוון וכן לפרובאנס שם הוא "ניקה את לוח הצבעים שלו". הוא השתייך לחוג האמנים ב"קפה דו דום "והציג בכמה מהסלונים והגלריות הטובים ביותר בפריז.<ref>Andrea Wandschneider, Barbara Alms (eds.): Fritz Stuckenberg 1881-1944: Retrospektive, Berlin: Argon 1993</ref>

כשחזר לגרמניה, התגורר בברלין, שם התגלה בשנת 1916 על ידי הרווארט ולדן והשתלב בחוג דר שטורם. הוא התיידד עם ארנולד טופ, ולטר מרינג ואחרים. מאוכזב מולדן, הוא הצטרף בשנת 1919 לחוג האמנים סביב ולטר גרופיוס וברונו טאוט, לימים השתייך לקבוצת נובמבר. הוא השתתף בכמה תערוכות "דר שטורם", וכן בתערוכה הדאדאיסטית הראשונה בברלין וכן התצוגת הבאוהאוס השלישית, מציינים את מעמדו בחוגי האמנים של השנים הללו. בראשית שנות העשרים של המאה העשרים הוצגו יצירותיו בגרמניה, ארצות הברית וברית המועצות כחלוץ של האוונגרד האירופי.<ref>Barbara Alms (ed.): Fritz Stuckenberg. Vertrauter der Farben (exhibition catalogue), Bremen: Hauschild 1998</ref>

מחלות קשות ובעיות כלכליות אילצו את שטוקנברג בכל זאת לחזור להוריו ב"דלמנהורסט הקודרת" בתנאים קשים יותר, פוליטיים ואישיים, הוא פיתח עבודה מאוחרת קונסטרוקטיביסטית וספיריטואליסטית. כל תמונותיו הוסרו ממוזיאונים גרמנים במהלך הטיהורים הנאציים.

בתערוכה הידועה לשמצה "אמנות מנוונת" בשנת 1937 הוצג הציור שלו "רחוב עם בתים" (1921) כדוגמה ל"אמנות מנוונת". במהלך מלחמת העולם השנייה עבר לדרום גרמניה ומת שם, כמעט נשכח לגמרי.

בשנת 1993 הוא התגלה מחדש כחלק מהאוונגרד האמנותי המודרני עם רטרוספקטיבה בדלמנהורסט, ברלין.

חלק גדול מיצירתו ששרדה ניתן לראות כעת בסטאדיש גלרי דלמהנורסט.

== גלריה ==
<gallery mode="packed" heights="170px">
File:Fritz Stuckenberg Das Liebespaar.jpeg|האוהבים

File:Fritz Stuckenberg - Mother and Child - 1941.696 - Yale University Art Gallery.jpg|אם וילד

File:Fritz Stuckenberg - Stille der Wirklichkeit - BG-M 0139-76 - Berlinische Galerie.jpg|שתיקת המציאות

File:Fritz Stuckenberg - Abstrakte Komposition, 1919.jpg|קומפוזיציה

File:Fritz Stuckenberg - Landscape in the Park - 1941.695 - Yale University Art Gallery.jpg|נוף בפארק
</gallery>
== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1881
קטגוריה:גרמנים שנפטרו ב-1944
מפרץ סינגיטיקוס

מפרץ סינגיטיקוס (ביוונית: Σιγγιτικός Κόλπος) הוא מפרץ בים האגאי.

המלך הפרסי חשיארש הראשון בנה תעלה ב-480 לפנה"ס בנקודה הצרה ביותר של מצר חצי האי אתוס. הוא השתמש בתעלה במהלך התקדמותו במלחמות יוון–פרס על מנת לעבור במפרץ המוגן.

אורכו של המפרץ הוא 48 ק"מ, רוחבו 24 ק"מ, ועומקו המקסימלי הוא 521 מטר.

==קישורים חיצוניים==

קטגוריה:מפרצים בים האגאי
קטגוריה:יוון: מפרצים
אלבניה באירוויזיון 2021

אלבניה השתתפה באירוויזיון 2021 עם השיר "Karma", שבוצע על ידי הזמרת האלבנית, אנג'לה פריסטרי. פריסטרי נבחרה באמצעות הקדם האלבני, "פסטיבלי אי קנגס", לאירוויזיון 2021, שאורגנה על ידי רשות השידור האלבנית, "RTSH".

== רקע ==
אלבניה נטלה חלק באירוויזיון כ-16 פעמים, החל מהצטרפותה ב-2004, כאשר אנייזה שהיני נשלחה כנציגה האלבנית עם השיר "The Image of You". באותה התחרות, אלבניה זכתה במקום השביעי עם 106 נקודות.<ref name="Profile: Albania"></ref> בשנת 2012, אלבניה שלחה את רונה נישליו עם השיר "Suus", וזכתה במקום החמישי עם 146 נקודות, המיקום הגבוה ביותר אליו אלבניה הגיעה בתחרות. אלבניה לא העפילה לגמר שבע פעמים. בשנת 2020, הזמרת ארילנה ארה זכתה בקדם האלבני לאירוויזיון 2020, ונבחרה לייצג את ארצה באירוויזיון עם השיר "Shaj". ב-18 במרץ 2020, איגוד השידור האירופי הכריז כי בעקבות מגפת הקורונה, תחרות האירוויזיון לשנת 2020 בוטלה. זמן קצר לאחר ההודעה, רשות השידור האלבנית הכריזה כי ארה לא תייצג את אלבניה באירוויזיון 2021.<ref></ref> RTSH<ref name="Facts"></ref>

== לפני האירוויזיון ==
[[אאוגנט בושפפה, נציג אלבניה לאירוויזיון 2018 ואחד השופטים בפסטיבלי אי קנגס 2021]]
=== פסטיבלי אי קנגס ===
הקדם האלבני לאירוויזיון 2021 כלל שני חצאי גמר.<ref name="Festivali 59"></ref><ref></ref><ref></ref><ref name="Dates"></ref> המשדר הונחה על ידי יונידה ווקשי וובלנדי סלאש.<ref></ref><ref></ref> באוגוסט 2020, רשות השידור האלבנית הכריזה על פתיחת ההרשמה לפסטיבלי אי קנגס, שנמשכה עד 2 באוקטובר 2020.<ref></ref> ב-16 בנובמבר הוועדה המיוחדת שהואמנה על בחירת השירים, הכריזה על 26 השירים שעלו לשלב הבא.<ref name="Committee"></ref><ref></ref><ref></ref><ref></ref>

;חצאי גמר
שני חצאי הגמר התקיימו בין התאריכים 19 בדצמבר–20 בדצמבר 2020.<ref name="Broadcast"></ref> עקב מגבלות מגפת הקורונה, שלושת המופעים הוקלטו מראש.<ref name="Shows"></ref><ref></ref> מתוך 26 המתחרים, רק 18 עלו לשלב הבא.

;הגמר
הגמר נערך ב-23 בדצמבר 2020 בשעה 21:00 (שעון אלבניה). 18 השופטים העניקו מספר בלתי ידוע לשיר שאהבו.<ref></ref> לאחר ספירת ההצבעות, אנג'לה פריסטרי הוכרזה כמנצחת ונבחרה לייצג את ארצה באירוויזיון 2021.<ref></ref><ref></ref>

{| class="sortable wikitable" style="margin: 1em auto 1em auto"
! colspan="3" |גמר - 23 בדצמבר 2020
|-
! סדר
! מבצע
! שיר
|-bgcolor="silver"
|1
|סארדי סטרוגאי
|"Kam me t'ba me kajt"
|-
|2
|ג'סיקה פולו
|"Më mbron"
|-
|3
|אורגסה זאימי
|"Valixhja e kujtimeve"
|-
|4
|ונדי מאנצאקו
|"Vesi i shpirtit tim"
|-
|5
|ארה רוסי
|"Zjarri im"
|-
|6
|ג'רג' קאצ'ינארי
|"Më jep jetë"
|-
|7
|רוסלה ג'ילבגו
|"Vashëzo"
|-
|8
|דוויס ג'ראהו
|"Peng"
|-
|9
|מירוד
|"Nëse vdes"
|-
|10
|גיגליולה האווריקו
|"E lirë"
|-
|11
|ויקטור טאהיראי
|"Nënë"
|-
|12
|קאמלה איסלאמאי
|"Kujtimet s'kanë formë"
|-
|13
|פלורנט אבראשי
|"Vajzë"
|-
|14
|איניס נזירי
|"Pendesë"
|-
|15
|אווי רצ'י
|"Tjerr"
|-bgcolor="gold"
|16
|אנג'לה פריסטרי
|"Karma"
|-bgcolor="#cc9966"
|17
|פסטינה מייזיני
|"Kush je ti dashuri"
|-
|18
|קאסטרו זיזו
|"Vallja e jetës"
|}

== באירוויזיון ==
ב-20 במאי 2021, פריסטרי ביצעה את השיר בחצי הגמר השני של התחרות, והגיעה למקום העשירי עם 112 נקודות. ב-22 במאי, בגמר התחרות, הגיע פריסטרי למקום ה-21 עם 57 נקודות.

== הערות שוליים ==

קטגוריה:אלבניה באירוויזיון
קטגוריה:מדינות באירוויזיון 2021
מפרץ איזמיר

מפרץ איזמיר (בטורקית: İzmir Körfez), שכונה בעבר מפרץ סמירנה, הוא מפרץ בים האגאי. אורכו של המפרץ הוא כ-64 קילומטרים ורוחבו הוא כ-32 קילומטרים. העיר איזמיר, עיר נמל חשובה בטורקיה, שוכנת על חופי המפרץ.<ref name="itekeli"></ref>

== גאוגרפיה ==
שטח הפנים של המפרץ הוא כ-960.4 קמ"ר ואורכו של קו החוף, הוא 464 קילומטרים.<ref></ref><ref></ref> האי אוזונדה הממוקם במפרץ איזמיר הוא האי הרביעי בגודלו בטורקיה. שבעה עשר נהרות נשפכים אל המפרץ.

מרינת לבנט היא המרינה היחידה הממוקמת במפרץ.

החוף הצפוני-מזרחי של המפרץ הוא בית הגידול של כלב ים נזירי מצוי.

== היסטוריה ==
מפת המפרץ מאת [[פירי ראיס]]
ידוע כי היישובים הראשונים סביב המפרץ היו בתקופה הנאוליתית. היישוב הידוע ביותר הוא סמירנה, שהוקם בערך ב-3300 לפנה"ס. טימור לנג, שהגיע לאיזמיר לאחר קרב אנקרה, תפס את טירת נמל איזמיר וסביבתה בדצמבר 1402 והורה להשמיד את הטירה. במהלך מלחמת העולם הראשונה התרחשו קרבות ימיים במפרץ במרץ 1915 ובמאי 1916.<ref name="saldiri"></ref>

== כלכלה ==
נמל איזמיר הוא נמל מטען ונוסעים הממוקם ממזרח למפרץ. זהו הנמל השביעי בגודלו בטורקיה מבחינת נפח המכולה והשלוש עשרה מבחינת נפח המטען.<ref></ref><ref></ref>

במפרץ יש תשעה רציפי מעבורות נוסעים פעילים.<ref></ref>

== ספינות טרופות ==
במפרץ איזמיר ישנן מספר רב של ספינות טרופות. בעומק של 16.4 מטר מטירת סנקאקבורנו, ישנן תאונות של שתי ספינות, אחת מהן אורכה 118 מטר והשנייה אורכה 86 מטר, שהתנגשו זו בזו בשנת 1957. ישנה ספינה טרופה נוספת הממוקמת מול גוזלבאצה בעומק של 42 מטר, שהתגלתה בתחילת שנת 2017, ונחשבת לספינת משא באורך 78 מטר שטבעה בסוף המאה ה-19.<ref name="batik"></ref> עוד נאמר כי אחת מכל ארבע ספינות טרופות הוטבעו במפרץ במהלך מלחמת העולם הראשונה. עשרות ספינות טרופות מחוץ לטירת סנקאקבורנו הוצאו מהים בשנת 1967 ובשנים שלאחר מכן.<ref></ref>

== זיהום ==
בתקופה בה 200,000 איש חיו סביב המפרץ, הזרמת שפכים למפרץ לא גרמה לבעיות ברורות. עם זאת, כאשר האוכולוסיה עלתה ל-500,000 תושבים והתעשייה התפתחה המפרץ החל להזדה יותר ויותר. בתקופה זו ניכר הזיהום והאנשים כבר לא יכלו לשחות במפרץ. כשהאוכלוסייה עלתה ל-1.7 מיליון בשנות ה-90, רמת הזיהום עלתה רבות ונמצאו עקבות מתכות כבדות בדגים. בשנת 1992, מערכת הטיפול והביוב, המכונה פרויקט התעלה הגדולה, החלה להיבנות על ידי İZSU. המערכת, שהושקה באוקטובר 2002, מנעה הזרמת מי שפכים למפרץ.<ref></ref> בשנות ה-20 של המאה ה-20 נצפה כי הזיהום במפרץ הוסר והחיים הימיים חזרו לקדמותם.<ref></ref><ref></ref>

== קישורים חיצוניים ==

== הערות שוליים ==

קטגוריה:מפרצים בים האגאי
קטגוריה:טורקיה: מפרצים
המועצה לביטחון המולדת של ארצות הברית

המועצה לביטחון המולדת (באנגלית: Homeland Security Council, בראשי תיבות: HSC) היא וועדה במסגרת משרד הרשות המבצעת של נשיא ארצות הברית, המופקדת לייעץ לנשיא בעניינים הרלוונטיים לביטחון פנים. היועצת לביטחון המולדת כיום היא ג'וליה נשיוואט, ולפניה היועץ לביטחון המולדת היה טום בוסרט, שהחזיק בדרגת עוזרו של הנשיא לביטחון פנים וללוחמה בטרור.

== היסטוריה ==
הנשיא [[ברק אובמה בישיבת המועצה לביטחון פנים בחדר הקבינט שבבית הלבן כדי לדון במגפת שפעת החזירים ב-2009]]
המועצה לביטחון פנים (HSC) היא חלק במשרד ההנהלה של הנשיא, והיא הוקמה על ידי הקונגרס ב־2001, ובהמשך הורחבה על ידי צו נשיאותית לביטחון פנים. הוא שימש כממשיך דרכו של מחלקת ביטחון המולדת, שהוקמה ב-20 בספטמבר 2001, מיד לאחר פיגועי 11 בספטמבר. הקונגרס לאחר מכן חיקק את הקמת המועצה לביטחון המולדת בחוק ביטחון הפנים ב-2002, והטיל עליו ייעוץ לנשיא בענייני ביטחון פנים ואכיפה.
ב־23 בפברואר 2009 פרסם ממשל אובמה את הנחיית המחקר הנשיאותית. תזכיר זה הורה על ביקורת בת 60 יום על ביטחון הפנים של הבית הלבן והמבנה נגד טרור. בבדיקה המליץ הנשיא למזג את הצוות התומך במועצה לביטחון המולדת עם הסגל התומך בהמועצה לביטחון לאומי. ב־26 במאי 2009 חתם ברק אובמה על ההמלצה למזג את המועצה לביטחון המולדת ואת המועצה לביטחון לאומי למועצת ביטחון לאומית אחת. ב-10 בפברואר 2014 שם הנשיא אובמה את ראשות הביטחון הלאומי לסגל המועצה לביטחון לאומי.

קובעי המדיניות והמשקיפים התלבטו אם צוות המועצה צריכה להישאר ישות עצמאית בבית הלבן או להתמזג עם צוות להערכת המטרות, ההתחייבויות והסיכונים של ארצות הברית, והמלצות לנשיא ביחס למדיניות ביטחון פנים.

== מבנה ==
ה-HSC היה דומה למקבילו בביטחון לאומי, המועצה לביטחון לאומי (NSC), שהוקמה בחוק הביטחון הלאומי משנת 1947. ה-HSC שמר גם על קווי דמיון מבניים עם ה-NSC; ה-HSC הורכב מצוות מן המניין המאורגן על ידי אזורי נושא הנוגעים למשימות לביטחון פנים, כאשר המועצה עצמה הורכבה מחברי הקבינט ובכירים בבית הלבן שלמחלקותיהם יש אינטרסים עיקריים בקביעת מדיניות האכיפה וביטחון הפנים. במהלך ממשל בוש עמד בראש המועצה היועץ לביטחון המולדת. המטות המשולבים מורכבים מהיועצים הצבאיים העיקריים של המועצה לביטחון פנים וכן מהמועצה לביטחון לאומי. עקב ההמלצות שביצע אובמה, במועצה לביטחון פנים ובמועצה לביטחון לאומי יש כעת צוות משולב, סגל הביטחון הלאומי (NSS).

אף על פי שדומה בשמו, המחלקה לביטחון המולדת הוא המשרד הרשמי הפדרלי האחראי; בניגוד למחלקה לביטחון המולדת ה-HSC תפקד כחלק מ משרד הרשות המבצעת של נשיא ארצות הברית, ומשך עובדים מכל סוכנויות פדרליות ובשליטתו הישירה של הנשיא.

== חברי המועצה ==
{| class="wikitable"
| -
! colspan="2" |מבנה המועצה לביטחון פנים של ארצות הברית (הנוכחי)
| -
!יושב ראש
|נשיא ארצות הברית
| -
!משתתפים קבועים
|סגן הנשיא, מזכיר המדינה, מזכיר האוצר, מזכיר ההגנה, התובע הכללי, מזכיר האנרגיה, המזכיר לביטחון המולדת
היועץ לביטחון לאומי היועץ לביטחון המולדת, השגריר באו"ם
| -
!יועץ צבאי סטטוטורי
יו"ר המטות המשולבים
| -
!יועץ מודיעין סטטוטורי
|ראש המודיעין הלאומי
| -
!משתתפים נוספים
|ראש סגל הבית הלבן, יועץ הבית הלבן, מנהל לשכת הניהול והתקציב
|}

== ראו גם==
* היועץ לביטחון המולדת
* היועץ לביטחון לאומי
* המועצה לביטחון לאומי של ארצות הברית

קטגוריה:ארצות הברית: צבא וביטחון
קטגוריה:ארצות הברית: ארגונים ממשלתיים
קטגוריה:משרד הרשות המבצעת של נשיא ארצות הברית
סנטאבו מזרח-טימורי

סנטאבו מזרח-טימורי הוא מטבע המשמש במזרח טימור. המטבעות הראשונים הופצו בשנת 2003. המטבעות משמשים במזרח טימור במקביל לשטרות ומטבעות דולר אמריקני, שהוכנסו לשימוש בשנת 2000 להחלפת הרופיה האינדונזית לאחר תחילת ממשל האו"ם.

סנטאבו אחד שווה בערכו לסנט אמריקאי אחד.

הונפקו מטבעות של 1, 5, 10, 25 ו-50 סנטאבו וכוללים תמונות של צמחים ובעלי חיים מקומיים. בשנת 2013 הוצג מטבע של 100 סנטאבו ואחריו מטבע של 200 סנטאבו בשנת 2017. נכון לשנת 2020, מזרח טימור עדיין לא מנפיקה שטרות משלה.

מטבעות הסנטאבו נטבעו בליסבון על ידי האימפרנסה נסיונל-קאזה דה מואדה, המטבעה הלאומית של פורטוגל.

בניגוד למטבעות שהונפקו עבור בלבואה פנמית או סנטאבו אקוודורי, מטבעות מזרח טימור אינם בגודל זהה למקביליהם בסנטים בארצות הברית.
{| class="wikitable" style="font-size: 90%"
! colspan="8" |מטבעות סנטאבו של מזרח טימור<ref></ref>
|-
! colspan="2" | תמונה
! rowspan="2" | ערך
! colspan="3" | פרמטרים טכניים
! colspan="2" | תיאור
|-
! פני המטבע
! הצד האחורי
! קוטר
! הרכב
! משקל
! הצד האחורי
! פני המטבע
|-
| colspan="2" align="center" |175x175 פיקסלים
| 1 סנטאבו
| 17 מ"מ
| rowspan="3" | פלדה מצופה ניקל
| 3.1 גרם
| קונכייה של נאוטילוס, שם המדינה, שנה
| rowspan="7" | ערך
|-
| colspan="2" align="center" |175x175 פיקסלים
| 5 סנטאבו
| 18.75 מ"מ
| 4.1 גרם
| צמח אורז, שם המדינה, שנה
|-
| colspan="2" align="center" |175x175 פיקסלים
| 10 סנטאבו
| 20.75 מ"מ
| 5.2 גרם
| תרנגול נלחם, שם המדינה, שנה
|-
| colspan="2" align="center" |175x175 פיקסלים
| 25 סנטאבו
| 21.25 מ"מ
| rowspan="2" | אלפקה
| 5.85 גרם
| סירת דייגים מסורתית, שם המדינה, שנה
|-
| colspan="2" align="center" |150x150 פיקסלים
| 50 סנטאבו
| 25 מ"מ
| 6.5 גרם
| פולי קפה, כותרת המדינה, שנה
|-
| colspan="2" align="center" |150x150 פיקסלים
| 100 סנטאבו
| 23.75 מ"מ
| טבעת פליז ניקל עם דיסקה מרכזית של קופרוניקל
| 7.25 גרם
| דמותו של בואוונטורה דה מנופהי, מנהיג היסטורי באי טימור; שם המדינה, שנה
|-
| colspan="2" align="center" |150x150 פיקסלים
| 200 סנטאבו
| 25.5 מ"מ
| טבעת קופרוניקל עם דיסקה מרכזית של פליז
| 8.46 גרם
| תאו בחלקת אורז על רקע הר מטביאן; שם המדינה, שנה
|-
|}

== ראו גם ==
* סנטאבו

== קישורים חיצוניים ==

* [https://web.archive.org/web/20090930021642/http://www.bancocentral.tl/en/main.asp רשות הבנקאות והתשלומים של טימור-לסטה]

== הערות שוליים ==

קטגוריה:מזרח טימור: כלכלה
מפל ברלין

מפל ברלין (באפריקאנס: Berlynwaterval) הוא מפל במפומלנגה שבדרום אפריקה.

הוא נמצא בקניון נהר בלייד בקרבת מפל ליסבון הגבוה ממנו.<ref name="Falls1"></ref>

מפל ברלין הוא אחד מהמפלים שנמצאים באזור סאבי - מפלים נוספים באזור הם: מפלי הפרסה, מפלי לון קריק, מפלי ברידל וויל ומפלי מק-מק, והמפל הגבוה ביותר במפומלנגה, מפל ליסבון, שגובהו 90 מטר.

המבקרים במפל ברלין יכולים לחקור את האזור ברגל, ליהנות מפיקניק סביב המפל, ואפילו לטבול בבריכה בבסיס המפל.

חובבי צפרות ייהנו גם ממיני העופות הרבים שנמצאים באזור זה של מדרגת מפומלנגה.

== אטימולוגיה ==
המפל נקרא על ידי כורים גרמנים במהלך הבהלה לזהב, שקראו מקומות על שם עיירות ומקומות במדינת מולדתם. מפל ברלין נקראים על שם בירת גרמניה.

== קישורים חיצוניים ==

== הערות שוליים ==

קטגוריה:דרום אפריקה: גופי מים
ברלין
קטגוריה:מפומלנגה: גאוגרפיה
אגם הורנינדל

ימין
אגם הורנינדל (בנורווגית: Hornindalsvatnet) הוא האגם העמוק ביותר בנורווגיה ובאירופה. עומקו של האגם הוא 514 מ'.

גובה פני האגם הם 53 מ' מעל פני הים וקרקעיתו בעומק 461 מטרים מתחת לפני הים.

הכפר גרודאס שוכן בקצה המזרחי של האגם בנפת וולדה שבמחוז מרה ורומסדל והכפר Mogrenda ממוקם בקצה המערבי של האגם בנפת סטאד שבמחוז וסטלן. הכביש המהיר E39 עובר בסמוך לאגם.

נפחו מוערך בכ-12 קילומטר מעוקב ושטחו הוא 50 קמ"ר. הוא מדורג במקום ה-19 מבחינת שטח באגמים הנורווגיים.

רוב מימי האגם נשפכים אל נהר איידסלבה, אשר זורם אל איידספיורדן.

הנקודה העמוקה ביותר של האגם נחקרה באמצעות ROV בשנת 2006. בקרקעית האגם התגלה דג לבן קטן - ככל הנראה מין חדש של שריטה ארקטית (Salvelinus alpinus). בעבר הוא היה קיים גם באגם טין, האגם השלישי העמוק ביותר בנורווגיה.

האגם הוא גם אתר לריצת מרתון "Hornindalsvatnet", המתקיים מדי שנה ביולי.<ref></ref>

== קישורים חיצוניים ==
261x261 פיקסלים
== הערות שוליים ==

הורנינדל
אגם טין

אגם טין (בנורווגית: Tinnsjå) הוא אחד האגמים הגדולים בנורווגיה, ואחד העמוקים באירופה.

הוא ממוקם בין הנפות טין ונוטודדן במחוז וסטפול וטלמרק.

מצפון, נהר מאר זורם מהאגמים גויסטאבן, קלהובדפיורדן וקלהובדפיורדן אל האגם. האגם הוא חלק מSkiensvassdrag, ומתנקז דרך נהר טיננלב בדרום, עד הדלסטבנט

במהלך החבלה בייצור המים הכבדים בנורווגיה, כוחות ההתנגדות הנורווגיים הצליחו לגרום למעבורת שנשאה את המים הכבדים לשקוע באגם טין.

שברי המעבורת התגלו בשנת 1993. <ref></ref> בשנת 2004 הוא נחקר וצולם לפרק של NOVA ; דגימות מים הוחזרו ואושרו העשרה איזוטופית בדאוטריום.

בשנת 2004 צוות הסרט שצילם סרטים לסרט תיעודי חדש על חבלה במים כבדים התוודע לדג יוצא דופן, ששחה ליד קרקעית האגם בעומק 430 מ'. שתי דגימות של הדגים שלא היו ידועים בעבר נלכדו באפריל 2005. הניתוח גילה כי הדגים קשורים קשר הדוק עם שריטה ארקטית. אורכו של הדג השקוף והבהיר הוא עד 15&nbsp;אורך ס"מ ואין לו שלפוחית אוויר. <ref></ref>
מאנה ומאר.]]

==קישורים חיצוניים==

== הערות שוליים ==

טין
מפרץ קטניה

מפרץ קטאניה (באיטלקית: Golfo di Catania) הוא מפרץ ב בחוף המזרחי של האי האיטלקי סיציליה.

אורכו של המפרץ הוא כשלושים ושניים ק"מ.

הוא נמצא במחוזות קטניה וסירקוזה.

חופו הצפוני הוא סלעי ותלול.

המפרץ נמצא בין כף קמפולטו מדרום וכף מוליני מצפון. הר אטנה קרוב אליו, ונהר סימטו עובר אליו מתחת לקטניה.

== הערות שוליים ==

קטגוריה:מפרצים בים היוני
קטגוריה:איטליה: מפרצים
משה מלונדריש

רבי משה בן יום טוב מלונדריש (נפטר ב-1268; כונה גם "אביר העולם") היה רב פוסק הלכה ומדקדק מן הראשונים. יהודי אנגלי בן המאה השלוש-עשרה שחי ופעל בלונדון, היא לונדריש.

שלח שאלות בהלכה לר"י הזקן, וכן לרבי יחיאל מפריז.

==ביוגרפיה==
משפחתו הייתה אחת המשפחות הנכבדות בקרב יהודי אנגליה של ימי הביניים, רבים מבני משפחתו החזיקו בעמדות מפתח בקהילה גם בדור שלאחריו, עד גירוש יהודי אנגליה בשנת 1290. מוצא המשפחה, בניגוד לרוב המשפחות היהודיות באנגליה בתקופתה, היה מחבל הריינוס ולא מצרפת. אבי המשפחה היה רבי שמעון בן יצחק בן אבון, הנודע בשם "רבי שמעון הגדול ממגנצא"; נכד נינו, משה בן יצחק בן שמעון, היה היהודי הראשון מבני המשפחה שידוע כי התגורר באנגליה. הוא ניהל את עסקיו בבריסטול ואחר כך באוקספורד במחצית השנייה של המאה ה-12. בנו יום טוב המשיך בעסקיו אך הקדיש את רוב זמנו ללימוד תורה וחיבר ספר בשם "ספר התנאים" שאבד ועסק כנראה בהלכה ובדקדוק עברי.

==כתביו==
חידושיו מופיעים בקובץ "תוספות חכמי אנגליה". חיבר חיבור על כללי טעמי המקרא שנדפס בכמה מהדורות של מקראות גדולות.

===תוספות אלפסי===
הרב משה יהודה בלוי ייחס לו כתיבת תוספות על הלכות הרי"ף, והדפיס על שמו מכתב יד תוספות על הרי"ף למסכתות יבמות, כתובות, גיטין וקידושין. במחקר מתנהל דיון בשאלה האם אכן כתב רבי משה תוספות על האלפס, ואם כן, האם כתב היד הזה הוא של תוספותיו, או רק מביא דברים בשמו.

==צאצאיו==
* בנו אליהו מנחם מלונדריש נולד בלונדון או באוקספורד ונקרא כנראה על שם דודו הקדוש רבי אליהו מאורגיקא (יורק) שנרצח בפרעות ביורק בשבת הגדול של שנת 1190, ד'תתק"ן. שמו המלא היה אליהו מנחם, אך בכל ענייני המסחר שלו השתמש רק בשם אליהו (Elias).
* רבי ברכיה מניקולא.
* חיים בן משה
* רבי יום טוב. בקובץ 'הלכות אבלות של רבי מאיר מאינגלטירא' נאמר שהתאבד בה' בסיוון, ואביו רבי משה לא התאבל עליו כדין מאבד עצמו לדעת, אך כן השתתף עם בני ישיבתו בלוויה. לאחר מכן התברר שעשה זאת כיוון שנכשל בעבודה זרה (כי ראה שד שהראה לו דמות צלב) והתאבד כדי לכפר על מעשהו.

אחד מנכדיו היה אבגרדן דילקריס שהיה הפרסביטר - כהן היהודים , הרב הראשי הממונה מטעם השלטונות על יהדות אנגליה, האחרון שכיהן בתפקיד זה לפני גירוש יהודי אנגליה.

==קישורים חיצוניים==
* 
* 

== הערות שוליים ==

קטגוריה:מדקדקי העברית בימי הביניים
קטגוריה:חכמי אנגליה
קטגוריה:נפטרים ב-1268
מוסא דיאבי

מוסא דיאבי (בצרפתית: Moussa Diaby; נולד ב-7 ביולי 1999) הוא כדורגלן צרפתי, המשחק בעמדת הקיצוני באל-איתיחאד ובנבחרת צרפת.

== קריירת מועדונים ==
=== פריז סן-ז'רמן ===
דיאבי גדל במחלקת הנוער של פריז סן-ז'רמן. הוא הצטרף למועדון כשהיה בן 13 והחל לשחק בקבוצת המילואים של המועדון ב-2017. זכה ב-2016 בתחרות טיטי ד'אור בתור השחקן הכי מתפתח וכישרוני באקדמיה של פריז סן-ז'רמן.

=== השאלה לקרוטונה ===
דיאבי הושאל לקרוטונה לחצי העונה השנייה בסרייה א' בעונת 2017/2018. ערך את הופעת הבכורה שלו בבוגרים ב-14 באפריל 2018 במשחק ליגה מול גנואה.

=== חזרה לפריז סן-ז'רמן ===
ב-14 בספטמבר 2018 החליף במחצית את לסאנה דיארה, וכבש בדקה ה-86 עבור פריז סן-ז'רמן במשחק בו ניצחה 0–4 את סנט אטיין. דיאבי הפך לשחקן האקדמיה ה-124 ששיחק גם בקבוצה הבוגרת.

דיאבי ערך 25 הופעות בליגת העל הצרפתית בעונת 2018/2019, כבש ארבעה שערים בכל המסגרות ובישל בממוצע כל 190 דקות משחק.

=== באייר לברקוזן ===
ב-14 ביוני 2019 חתם בבאייר לברקוזן לחמש שנים. כבש את שער הבכורה שלו בבונדסליגה ב-23 בנובמבר 2019 במשחק ליגה שהסתיים בתוצאה 1–1 מול פרייבורג.

דיאבי כבש את השער השלישי בתוספת הזמן שקבע ניצחון מול אוניון ברלין ברבע גמר הגביע הגרמני ב-4 במרץ 2020. בחצי הגמר ב-9 ביוני 2020, כבש את השער הראשון של קבוצתו בדרך לניצחון 0–3 מול סארברוקן מהליגה הרביעית בגרמניה, שהבטיח את מקומם בגמר הגביע הגרמני.

=== אסטון וילה ===
ב-22 ביולי 2023 חתם באסטון וילה.

== קריירת נבחרות ==
דיאבי שיחק בכל הנבחרות הצעירות של צרפת ונכלל בסגל נבחרת צרפת עד גיל 21.

ב-1 בספטמבר 2021 ערך את הופעת הבכורה שלו בנבחרת צרפת, כשהחליף את קיליאן אמבפה בדקה ה-90 בתיקו 1-1 נגד נבחרת בוסניה והרצגובינה במסגרת מוקדמות מונדיאל 2022.

== תארים ==
;פריז סן ז'רמן
* ליג 1: 2018/2019
* הגביע הצרפתי: 2018

;נבחרת צרפת
* ליגת האומות: 2020/2021

== קישורים חיצוניים ==

* 

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני באייר לברקוזן
קטגוריה:כדורגלני פריז סן-ז'רמן
קטגוריה:כדורגלני קרוטונה
קטגוריה:כדורגלני אל-איתיחאד
קטגוריה:כדורגלני נבחרת צרפת
קטגוריה:פריז: כדורגלנים
קטגוריה:צרפתים ממוצא מאלי
קטגוריה:כדורגלני אסטון וילה
קטגוריה:צרפתים שנולדו ב-1999
עונת 2020/2021 בליגת העל הבריטית

עונת 2020/2021 בליגת העל הבריטית היא העונה ה-34 של ליגת העל הבריטית בכדורסל.

לאחר שהעונה הקודמת בוטלה עקב מגפת הקורונה, הוחלט שהמשחקים בעונה הזו יערכו ללא קהל.

== מתכונת ==
בתחרות משתתפות 11 קבוצות.

=== העונה הסדירה ===
כל קבוצה משחקת נגד כל קבוצה 3 פעמים (30 מחזורים) המנצחת היא אלופת העונה הסדירה.

=== הפלייאוף ===
השלב הראשון בפלייאוף הוא שלב ההצלבה (מקום ראשון נגד מקום שמיני, מקום שני נגד מקום שביעי וכך הלאה), הסדרה נערכת במתכונת של שתי משחקים ואם כל קבוצה ניצחה פעם אחת אז מי שניצחה ביותר נקודות, כל המשחקים בפלייאוף חוץ מהגמר הם במתכונת הזאת הגמר הוא משחק נוקאאוט.

== קבוצת ==
הקבוצות המשתתפות העונה הן: לסטר ריידרס, ניקאסל איגלס, לונדון ליונס, בראון שפליד שארקס, צ'שייר פיניקס, פלימות' ריידרס, מנצ'סטר ג'איינטס, ווסטר וולבס, בריסטול פליירס, סארי סקורצ'ס, גלאזגו רוקס.
== העונה הסדירה ==
{| class="wikitable"
|+טלבת הליגה בסיום העונה הסדירה
!מיקום
!מדינה
!קבוצה
!משחקים
!ניצחונות
!הפסדים
! width="20" |הפרש סלים
!נקודות
!הערות
|-style="background: #ccffcc;"
|1
|
|לסטר ריידרס
|30
|24
|6
|277+
|48
|rowspan=8|העפלה לשלב הפלייאוף
|- style="background: #ccffcc;"
|2
|
|לונדון ליונס
|30
|23
|7
|261+
|46
|- style="background: #ccffcc;"
|3
|
|פלימות' ריידרס
|30
|21
|9
|204+
|42
|- style="background: #ccffcc;"
|4
|
|ניוקאסל איגלס
|30
|18
|12
|33+
|36
|- style="background: #ccffcc;"
|5
|
|בראון שפילדס שארקס
|30
|15
|15
|65+
|30
|- style="background: #ccffcc;"
|6
|
|ווסטר וולבס
|30
|14
|16
|107-
|28
|- style="background: #ccffcc;"
|7
|
|צ'שייר פיניקס
|30
|14
|16
|50-
|28
|- style="background: #ccffcc;"
|8
|
|בריסטול פליירס
|30
|12
|18
|27-
|24
|-
|9
|
|מנצ'סטר ג'איינטס
|30
|10
|20
|87-
|20
|rowspan=3|אי העפלה לשלב הפלייאוף
|-
|10
|
|סארי סקורצ'ס
|30
|10
|20
|169-
|20
|-
|11
|
|גלאזגו רוקס
|30
|4
|26
|400-
|8
|}

== הפלייאוף ==
=== שלב ההצלבה ===
לסטר ריידרס-בריסטול פליירס

לונדון ליונס-צ'שייר פיניקס

פלימות' ריידרס-ווסטר וולבס

ניוקאסל איגלס-בראון שפילד שארקס

=== חצאי הגמר ===
לסטר ריידרס-ניוקאסל איגלס

לונדון ליונס-פלימות' ריידרס

=== הגמר ===

== חמישיית העונה ==
{| class="wikitable sortable"
|+
!שחקן
!קבוצה
!עמדה
|-
|אשלי המילטון
|פלימות' ריידרס
|פאוור פורוורד
|-
|ג'סטין רובינסון
|לונדון ליונס
|קלע (כדורסל)
|-
|ג'ורדן ויליאמס
|ווסטר וולבס
|סמול פורוורד
|-
|קונר וושינגטון
|לסטר ריידרס
|רכז
|-
|דייוויד אולף
|מנצ'סטר ג'איינטס
|סנטר (כדורסל)
|}

== קישורים חיצוניים ==
* 

קטגוריה:הממלכה המאוחדת: תחרויות כדורסל
קטגוריה:2020 בספורט
קטגוריה:2021 בספורט
Bandit

Bandit (בעברית: שודד) הוא שיר של הראפר האמריקאי ג'וס וורלד יחד עם הראפר NBA YoungBoy. השיר יצא לאור ב-4 באוקטובר 2019,<ref></ref> וזה הוא השיר האחרון שהוציא ג'וס כאמן סולו לפני מותו. השיר הופק על ידי ניק מירה, ובשיאו, הגיע למקום העשירי במצעד הבילבורד הוט 100.

עטיפת הסינגל כוללת שילוב פנים של ג'וס יחד עם יאנגבוי אשר עוטים בנדנה שחורה; את עטיפת הסינגל יצרו מקס כהן ורוברט גות'האם.<ref></ref>

== וידאו קליפ ==
הוידאו קליפ לשיר בוים על ידי קול בנט ועלה לערוץ היוטיוב Lyrical Lemonade ב-4 באוקטובר 2019.<ref></ref> בין היתר, בקליפ רואים את ג'וס וורלד מחזיק תנין תינוק ואת NBA YoungBoy רוכב על טרקטורון.<ref></ref> הקליפ צולם באטון רוז'.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! פורטוגל (AFP)
| זהב
| 5,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה ×3
| 3,000,000
|}

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ג'וס וורלד
קטגוריה:שירים באנגלית
קטגוריה:וידאו קליפים שבוימו על ידי קול בנט
קטגוריה:סינגלים בהוצאת אינטרסקופ רקורדס
All Night (שיר של ביונסה)

All Night (בעברית: כל הלילה) הוא סינגל שהוקלט על ידי הזמרת-יוצרת האמריקאית ביונסה מתוך אלבום האולפן השישי שלה, Lemonade.<ref name=":0"></ref><ref name=":1"></ref> השיר יצא לאור ב-6 בדצמבר 2016, על ידי חברות התקליטים פארקווד אנטרטיינמנט וקולומביה רקורדס, כסינגל החמישי מתוך האלבום.<ref name=":0" /><ref name=":1" />

השיר הגיע למקום ה-38 במצעד הבילבורד הוט 100.<ref></ref>

== רקע וכתיבה ==
השיר נכתב על ידי והופק על ידי דיפלו, ביונסה, הנרי אלן, טימותי תומאס, ת'רון תומאס, אילסי ג'ובר, אקיל קינג, ג'רמיה דניאלס, אנדרה בנג'מין, פטריק בראון ואנטואן פאטון והופק על ידי דיפלו, ביונסה ואלן גם כן.<ref name=":0" /> "All Night" הוא שיר מסוגת הרגאיי, המשלב בתוכו גם את סוגת הרית'ם אנד בלוז.<ref name=":0" /> הוא הוקלט בכמה אולפני הקלטות שונים.<ref></ref>

מספר שנים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-43 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-30 בנובמבר 2016, בערוץ היוטיוב הרשמי של ביונסה.<ref name=":2"></ref> הוא כולל בתוכו צילומים ביתיים של ביונסה, ביניהם יום החתונה שלה ושל ג'יי זי. חלק מהקטעים כוללים בתוכם גם את הבת שלהם, בלו אייבי.<ref></ref> כמו כן, הוא מורכב מקטעים שהופיעו בסרט "Beyoncé: Lemonade".<ref></ref>

נכון לינואר 2021, מונה הצפיות של הקליפ עומד על למעלה מ-100 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="1" |איטליה
| rowspan="1" |2 בדצמבר 2016
|רדיו להיטים עכשוויים
|סוני
|<ref></ref>
|-
! rowspan="1" |ארצות הברית
| rowspan="1" |6 בדצמבר 2016
|רדיו שירים קצביים
|קולומביה
|<ref></ref>
|-
! rowspan="2" |בריטניה
| rowspan="1" |16 בדצמבר 2016
|רדיו להיטים עכשוויים
| rowspan="2" |RCA
|<ref></ref>
|-
|17 בפברואר 2017
|רדיו שירים אורבניים
|<ref></ref>
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי ביונסה
קטגוריה:שירים שנכתבו על ידי דיפלו
קטגוריה:שירים שנכתבו על ידי טימותי תומאס
קטגוריה:שירים שנכתבו על ידי קינג הנרי
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי ביונסה
קטגוריה:שירים שהופקו על ידי דיפלו
קטגוריה:שירי לפידים
קטגוריה:שירים על בגידה: מעילה באמון
קטגוריה:שירים על לילות
Graduation (שיר של בני בלנקו)

Graduation (בעברית: סיום לימודים) הוא שיר של המוזיקאי האמריקאי בני בלנקו והראפר ג'וס וורלד. השיר הוא חידוש לשיר "Graduation (Friends Forever)" של הזמרת ויטמין סי. השיר יצא לאור ב-30 באוגוסט 2019, זה הוא שיתוף הפעולה השני של בני וג'וס מאז שיתוף הפעולה "Roses" שבו השתתף גם ברנדון יורי.<ref></ref>

דמותו של ג'וס שמופיעה בעטיפת הסינגל נכללה גם בעטיפת אלבומו Legends Never Die.

== וידאו קליפ ==
הוידאו קליפ לשיר פורסם ביום יציאת השיר, את הקליפ ביים ג'ייק שרייר.<ref></ref> הווידאו קליפ בנוי מקטעי סרטונים של שחקנים המגלמים תלמידי וסגל תיכון. תלמידי וסגל התיכון משוחקים על ידי שחקנים ומפורסמים, ובכל אחת מהסצנות מופיע כיתוב שמספר על עיסוקם לאחר התיכון.<ref></ref> גם ג'וס וורלד ובני בלנקו מופיעים בקליפ, כאשר ג'וס משחק תלמיד בשם גארי שמכור למשחקי מחשב, ובני משחק את מר אפצ'ק, מורה למתמטיקה.

הדמויות והשחקנים לפי סדר הופעתם בקליפ:

== מיקומי שיא ==

== נתוני מכירות ==
{| class="wikitable sortable"
!אזור
!תואר
!עותקים
!מקור
|-
! (RIAA)
| פלטינה 2×
| 2,000,000
|<ref></ref>
|}

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי בני בלנקו
קטגוריה:שירי ג'וס וורלד
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ניית'ן פרז
קטגוריה:שירים שהופקו על ידי בני בלנקו
קטגוריה:שירים שהופקו על ידי קשמיר קאט
קטגוריה:שירי פלטינה כפולה בארצות הברית
בן ערוס (מחוז)

בן ערוס (בערבית תוניסאית: ولاية بن عروس) הוא אחד ממחוזות תוניסיה, ה-22 בגודלו. הוא נמצא בצפון-מזרח המדינה וצמוד למחוז תוניס, המורכב בעיקר מהבירה תוניס. הוא משתרע על שטח של 761 קמ"ר<ref name=":0"></ref> ואוכלוסייתו מונה 712,172 נפש על פי מפקד האוכלוסין שנערך בשנת 2019<ref></ref>. בירת המחוז היא העיר בן ערוס.

== גאוגרפיה ==
המחוז נמצא 10 קילומטרים מתוניס ומוקף מצפון במחוז תוניס, בדרום במחוז זג'ואן, במערב במחוז מנוובה ובמזרח במחוז נבול. לבן ערוס רצועת חוף קצרה למפרץ תוניס, ובה נמצא נמל הסחר הראשי של המדינה, רדס <ref name=":0" />. הטמפרטורה הממוצעת במחוז נעה בין 6.8° ל-17.9°, וכמות הגשם השנתית היא 275–515 מילימטרים. התנאים הנוחים לחקלאות הללו נובעים מהיותו של מחוז על מרגלות הרי האטלס, שמאופיינים באקלים נעים וכמויות גשם גדולות יחסית.

== אוכלוסייה ==
האוכלוסייה במחוז מתחלקת בין מספר ערים, כשהגדולה בהן היא מוחמדיה-פושאנה ואחריה אל-מוג'ור ובן ערוס.
{| class="wikitable sortable"
|+
!שם העיר
!אוכלוסייה (נכון ל-2014)<ref></ref>
|-
|בן ערוס
|88,322
|-
|אל מוג'ור
|104,586
|-
|חמאם אליף
|42,518
|-
|חמאס אשוט
|31,810
|-
|בו מאהלה אל בסתין
|40,101
|-
|א-זהרה
|34,962
|-
|רדס
|59,794
|-
|מג'רין
|26,924
|-
|מוחמדיה-פושאנה
|106,167
|-
|מורנאג
|30,058
|-
|קהלידיה
|8,470
|}

== ראו גם ==
* אריאנה (מחוז)

==קישורים חיצוניים==

== הערות שוליים ==

קטגוריה:תוניסיה: מחוזות
יחסי אוסטרליה–לטביה

יושבת ראש ה[[סאימה סולביטה אבולטיניה נפגשת עם שגריר אוסטרליה בלטביה פול סטיבנס, 2012]]
יחסי אוסטרליה–לטביה הם יחסי החוץ בין אוסטרליה ללטביה.

== סקירה כללית ==
אוסטרליה הכירה בהחזרת העצמאות של לטביה ב-27 באוגוסט 1991. היחסים הדו-צדדיים בין אוסטרליה ולטביה עומדים בבסיסם של הסכמים דו-צדדיים המכסים שיתוף פעולה בין סחר וכלכלי (1993), הסגרה (2005) וביטוח לאומי (2013). לטביה הצטרפה לנאט"ו ב-29 במרץ 2004, האיחוד האירופי ב-1 במאי 2004 וגוש האירו ב-1 בינואר 2014. לטביה הצטרפה לארגון הסחר העולמי ב-10 בפברואר 1999 ול ב-1 ביולי 2016.

== יחסים כלכליים ==
סחר הסחורות של אוסטרליה עם לטביה בשנת 2018 עמד על 83.7 מיליון דולר, עלייה של 167.6% לעומת שנת 2017. יצוא הסחורות האוסטרליות ללטביה הסתכם ב-16.0 מיליון דולר (2018), וכלל בעיקר משקאות אלכוהוליים ומכשירי מדידה וניתוח. היבוא מלטביה הסתכם ב-67.7 מיליון דולר (2018), וכלל בעיקר נפט והעץ.

== נציגויות דיפלומטיות ==
* אוסטרליה מיוצגת בלטביה באמצעות שגרירותה בסטוקהולם, שוודיה.
* לטביה מחזיקה באוסטרליה קונסוליות כבוד באדלייד, בריזבן, מלבורן, פרת' וסידני.

== קישורים חיצוניים ==

* [https://www.dfat.gov.au/geo/latvia/Pages/latvia-country-brief יחסי אוסטרליה–לטביה], באתר משרד החוץ האוסטרלי

== הערות שוליים ==
USA-260

USA-260, הידוע גם בשם GPS IIF-9, GPS SVN-71 ו- NAVSTAR 73, הוא מערכת ניווט לוויינית אמריקנית. הוא היה ה-9 מתוך 12 לווייני IIF שהושקו.<ref name="GSP"></ref>

== השקה ==
הלווין נבנה על ידי בואינג והושק על ידי United Launch Alliance, USA-260.

הוא הושק בשעה 18:36 UTC ב -25 במרץ 2015, על גבי רקטת דלתא 4, בטיסה מספר D370, שטסה בתצורה בינונית + (4,2).<ref name="LL"></ref> השיגור התרחש ממתחם שיגור החלל 37B בנמל החלל קייפ קנוורל.

== מסלול ==
ב-25 במרץ 2015, USA-260 הייתה במסלול עם אפסיד של , זמן הקפה של 729.14 דקות, ו-55.00 מעלות נטייה לקו המשווה.<ref name="satcat"></ref>

אורך חיי הלוויין הוא 15 שנה ומסתו היא .<ref name="GSP2"></ref> הוא נמצא כעת בשירות לאחר הזמנתו ב-20 באפריל 2015.<ref></ref>

== הערות שוליים ==

קטגוריה:GPS
מתילדה מאי

מתילדה מאי (בצרפתית: Mathilda May; נולדה ב-8 בפברואר 1965) היא שחקנית צרפתייה ממוצא יהודי.

==ביוגרפיה==
קארין חיים (Karin Haïm) נולדה בפריז שבצרפת, אמה היא רקדנית שוודית מרקע נוצרי, ואביה מחזאי יהודי-ספרדי ממוצא יווני וטורקי. בגיל שמונה החליטה שהיא מעוניינת לשנות את שמה למתילדה.

== קריירה ==
ב-1989 קיבלה את פרס רומי שניידר המוענק לשחקניות מתחילות בתעשיית הקולנוע הצרפתי.

ב-1988 שיחקה את אהובתו של איב מונטאן בסרט עליו. היא גילמה את איזבל אברהרט בסרט ביוגרפי אודותיה.

ב-1992 שיחקה בסרט הפשע "Toutes peines confondues", ב-1994 הופיע בתפקיד עצמה בסרט הקומדיה "Grosse Fatigue" שהוצג בפסטיבל קאן.

ב-1996 שיחקה בסרט הדרמה ההיסטורית האיטלקי "Celluloide".

היא דיבבה את פוקהונטס בדיבוב לצרפתית של הסרט "פוקהונטס" מבית היוצר של דיסני.

ב-1997 גילמה חברה בארגון אט"א בסרט האמריקאי "The Jackal" לצד ריצ'רד גיר וברוס וויליס. ב-2007 שיחקה בסרטו של קלוד שברול "La Fille coupée en deux".

ב-1992 הוציאה אלבום מוזיקלי הנקרא "Joy of Love".

== חיים אישיים ==
היא נישאה שלוש פעמים. בעלה השני הוא השחקן הצרפתי-מרוקאי, ז'ראר דרמון, ועמו הביאה בת ובן משותפים.

==קישורים חיצוניים==

* 

קטגוריה:שחקניות קולנוע וטלוויזיה צרפתיות
קטגוריה:צרפתים ממוצא שוודי
קטגוריה:צרפתיות שנולדו ב-1965
צלף: מורשת

צלף: מורשת (באנגלית: Sniper: Legacy) הוא סרט פעולה אמריקאי משנת 2014, בבימויו של דון מייקל פול.

== עלילה ==
לאחר חיסול מנהיגים צבאיים, ברנדון בקט (צ'אד מייקל קולינס) מקבל הודעה כי אביו, תומאס בקט, היה בין הנפגעים. ברנדון מנסה להתחקות אחר דייוויד סימפסון, המתנקש, אשר שירת כצלף יחידת הריינג'רס ה-75, אך הוא מגלה שהוא עצמו משמש כפיתיון.

== שחקנים ודמויות ==
* טום ברנג'ר – סרג'נט טום בקט
* צ'אד מייקל קולינס – סרג'נט ברנדון בקט
* דאג אלן – דייוויד סימפסון
* מרסדס מייסון – קורפורל סנעא מאליכ
* מארק לואיס ג'ונס – שופ
* נסטור סרנו – סטפן
* דניס הייסברט – קולונל
* דומיניק מפהם – מייג'ור גאי בידוול
* אלכס רו – ריז
* יאנה מרינובה – קריין

== קישורים חיצוניים ==

קטגוריה:סרטי פעולה אמריקאיים
קטגוריה:סרטי 2014
קטגוריה:סרטים באנגלית
קטגוריה:מלחמת האזרחים הסורית בתרבות
קטגוריה:יחידות מיוחדות בקולנוע ובטלוויזיה
מפרץ טורוני

מפרץ טורוני המכונה גם מפרץ קסנדרה (ביוונית: Τορωναίος κόλπος) הוא מפרץ בים האגאי הממוקם במים הטריטוריאליים של יוון. הוא שוכן בין חצי האי קסנדרה ממערב לסיתוניה ממזרח.

== היסטוריה ==
על פי הרודוטוס, המפרץ היה ידוע היסטורית בדגיו. נמל טורון, העיר היחידה על המפרץ, נודע כנמל "החירש" בשל השקט והרוגע של המפרץ.

==קישורים חיצוניים==

== הערות שוליים ==

קטגוריה:מפרצים בים האגאי
קטגוריה:יוון: מפרצים
יחסי אוסטרליה–ליטא

הקונסוליה האוסטרלית בווילנה
יחסי אוסטרליה–ליטא הם יחסי החוץ בין אוסטרליה לליטא.

== סקירה כללית ==
אוסטרליה הכירה בהחזרת העצמאות של ליטא ב-27 באוגוסט 1991. בשנת 2021 פתחה ליטא שגרירות בקנברה.

== יחסים כלכליים ==
בין השנים 2015 ל-2019 סחר סחורות ושירותים כולל בין אוסטרליה לליטא חווה צמיחה ניכרת של 17.5 אחוזים לשנה.
בשנת 2019 הוערך סחר המוצרים והשירותים הדו-צדדי באוסטרליה עם ליטא ב-145 מיליון דולר. סך יבוא הסחורה מליטא הוערך ב-103 מיליון דולר, בהשוואה לייצוא הסחורה האוסטרלי לליטא בסך 7 מיליון דולר. בשנת 2019, יבוא הסחורות מליטא כלל בעיקר רהיטים, מזרנים וכריות; עץ; ודשנים. יצוא הסחורות של אוסטרליה כלל בעיקר מזון לבעלי חיים; חלקי רכב ואביזרים; וציוד וחלקים לטיפול מכני.

== נציגויות דיפלומטיות ==
* אוסטרליה מיוצגת בליטא באמצעות שגרירותה בוורשה, פולין, ובנוסף היא מחזיקה קונסוליית כבוד בווילנה.
* ליטא מחזיקה באוסטרליה שגרירות בקנברה וקונסוליות כבוד באדלייד, מלבורן וסידני.

== קישורים חיצוניים ==

* [https://www.dfat.gov.au/geo/lithuania/Pages/lithuania-country-brief יחסי אוסטרליה–ליטא], באתר משרד החוץ האוסטרלי

== הערות שוליים ==
זמן דמשק (סרט)

זמן דמשק (בפרסית: به وقت شام) הוא סרט דרמה איראני משנת 2018 מאת איברהים חטמיקיה, במאי איראני.<ref></ref><ref></ref><ref name="T-T"></ref> הסרט עוסק בטייס איראני ובנו הטייס שמטוסם נתפס על ידי כוחות דאעש בסוריה כשהוא נושא מטען של ציוד סיוע הומניטרי לאנשים באזור מלחמה.<ref name="Hejazifar"></ref>

האדי חג'אזיפר, באבק חמידיאן ומספר שחקנים סורים, עיראקיים ולבנוניים מככבים בסרט.<ref></ref>

== עלילה ==
עלי ובנו יונס הם טייסים המנסים לחלץ אזרחים שנצורים והותקפו על ידי כוחות דאעש במזרח סוריה. הטייסים באו לעזור לתושבי העיר לברוח במטוס מטען ישן מתוצרת איליושין.

== שחקנים ==
* באבק חמידיאן
* האדי חג'אזיפר
* חאלד אל סייד
* פייר דגהר
* ללה מרזבן
* לאט אל מופטי

== קישורים חיצוניים ==

* [http://www.bifan.kr/eng/bifan/history_program_view.asp?sc_category1=&sc_year=2018&pk_seq=2949 זמן דמשק] בפסטיבל הבינלאומי לקולנוע פנטסטי
* 

==הערות שוליים==

קטגוריה:המדינה האסלאמית בתרבות
קטגוריה:סרטים איראניים
קטגוריה:סרטי 2018
קטגוריה:מלחמת האזרחים הסורית בתרבות
קטגוריה:סרטי מלחמה
בסוריה

בסוריה (Insyriated) הוא שמו של סרט דרמה בלגי משנת 2017 בבימויו של פיליפ ואן ליאו.<ref name="SD"></ref> הוא הוקרן במדור פנורמה בפסטיבל הסרטים הבינלאומי בברלין ה-67,<ref></ref> שם זכה בפרס הקהל.<ref name="berlin"></ref> בטקס פרסי המגריט השמיני זכה הסרט בכל ששת הפרסים שהיה מועמד להם ובכך השתווה בשיא הזכיות בפרסי המגריט לסרט "מר אף אחד", כולל הסרט הטוב ביותר והבמאי הטוב ביותר לואן ליאו.<ref name="magritte"></ref>

== שחקנים ודמויות ==
* היאם עבאס – אום יאזן
* דיאמנד בו עבוד – חלימה
* ג'ולייט נאוויס – דלהאני
* מוחסן עבאס – אבו מונצר

== קישורים חיצוניים ==

==הערות שוליים==

קטגוריה:סרטים בערבית
קטגוריה:סרטים בלגיים
קטגוריה:סרטי 2017
קטגוריה:מלחמת האזרחים הסורית בתרבות
קטגוריה:סרטים בצרפתית
קטגוריה:סרטי מלחמה
סוגז

חברת הביטוח "סוגז" היא חברת ביטוח רוסית גדולה, המסווגת כחברה אסטרטגית,<ref></ref> המובילה קבוצת הביטוח באותו השם סוגז. מבחינת הסכום הכולל של דמי הביטוח שהתקבלו בשנת 2019, היא תפסה את המקום הראשון, בשנים 2011–2018 היא תפסה את המקום השני ברוסיה.<ref></ref><ref></ref><ref>[https://www.sogaz.ru/upload/iblock/632/izmeneniya_k_ustavu_ot_31_12_2019_g..pdf Изменения к уставу АО «Согаз» от 31.12.2019]</ref> מטה החברה ממוקם במוסקבה. החברה הוקמה בשנת 1993 כחברת בת של מונופול הגז הרוסי גזפרום.

== בעלים והנהלה ==
יו"ר הדירקטוריון – אלכסיי מילר, יו"ר הוועד המנהל של גזפרום. הדירקטוריון כולל את סדיגוב פאמיל (סגן יו"ר מועצת המנהלים של גזפרום), יורי סולוביוב (סגן נשיא סוגז ויו"ר מועצת המנהלים של VTB), דמיטרי לבדב (יו"ר הדירקטוריון של בנק רוסיה), אלכסנדר סובול (סגן יו"ר מועצת המנהלים של Gazprombank) ואנטון אוסטינוב (יו"ר מועצת המנהלים של סוגז).<ref name="TOPs"></ref>

על פי הנתונים של החברה בינואר 2020, בעלי המניות שלה היו:<ref></ref><ref></ref>
* Aquilla (הבעלים: יורי קובאלצ'וק, טטיאנה קובאלצ'וק, דמיטרי מנסורוב, אלכסנדר גרמנוב ומיכאיל דדוב) – 32.30%
* SG-invest (אנטון אוסטינוב, אנדריי בוטישב, ולדימיר נוסוב, אנדריי פדורנקו) – 16.54%
* גזפרום קפיטל (הסוכנות הפדרלית לניהול נכסים) – 16.22%
* חברת "אקצנט" (מיכאיל שלומוב) – 12.47%
* חברת "Kordeks" (בנק VTB) – 10%
* חברת "אורביטה אקספרס" (בעלים: דמיטרי בייקובסקי ואלכסיי בליאבסקי) – 5%
* גזפרום – 3.77%
* ספקטר (אנדריי פנקוב) – 2.5%
* גזפרום אקספורט (הסוכנות הפדרלית לניהול נכסים) – 1.2%
יו"ר הדירקטוריון - אנטון אוסטינוב. הוועדה במעמד של סגנים כוללת גם את מיכאיל אילין, ולדימיר נוסוב, דמיטרי מאלישב ומיכאיל פוטין.<ref>Двоюродный племянник Президента России В. В. Путина</ref>

== קבוצת הביטוח "סוגז" ==
קבוצת הביטוח סוגז כוללת חברות ביטוח ושירותים:<ref></ref>
* Sogaz (חברת ביטוח אוניברסלית);<ref name="Реестр"></ref>
* חברת Sogaz-life (ביטוח חיים);
* חברת Sogaz-Med (לשעבר חברת Gazprommedstrakh, ביטוח רפואי חובה);
* SK Transneft;
* SOVAG (חברת ביטוח בגרמניה);
* SOGAZ ado נובי סאד (חברת ביטוח בסרביה);
* חברת Sogaz-Medservice (ארגון שירותים רפואיים);
* חברת MMC Sogaz (המרכז הרפואי הבינלאומי);
* חברת SOT-TRANS;
* ZHASO;
* חברת IC VTB ביטוח.

== קישורים חיצוניים ==

* 
* [http://www.insur-info.ru/orgsandcomps/34 מידע על החברה בפורטל "ביטוח היום"]
* [http://www.insur-info.ru/interviews/921 ניקולאי גלושין: אתגרים אסטרטגיים של ביטוח רוסי מודרני]

==הערות שוליים==

קטגוריה:גזפרום
קטגוריה:חברות ביטוח
היו זמנים במדבר (סרט)

היו זמנים במדבר (ברוסית: Однажды в пустыне) הוא סרט דרמה ומלחמה רוסי בבימויו של אנדריי קראבצ'וק, שיציאתו לאקרנים מתוכננת לשנת 2022. הסרט הופק בתמיכת משרד ההגנה של רוסיה וקרן הקולנוע הרוסי.

==עלילה==
הסרט מגולל את סיפורם של שני חיילי צבא רוסיה בזמן שהשניים מנטרלים פצצות בעיר תדמור, רגע לפני הגעת תזמורת רוסית להופיע בפני קהל מקומי, לציון שחרור העיר מידי דאעש.

== שחקנים ודמויות ==
* אלכסנדר רובאק – מנטרל פצצות בצבא רוסיה שזהו שנתו האחרונה בשירות
* פאבל צ'ינאריוב – מגויס טרי

== הפקה ==
באוגוסט 2020 החלו צילומי סרט המלחמה אודות המבצע של הכוחות למבצעים מיוחדים לכיבוש תדמור מידי המדינה האסלאמית בבימויו של קראבצ'וק. צילומי הסרט נערכו בחצי האי קרים והושלמו בנובמבר אותה שנה, כאשר חלק מהצילומים נעשו על ידי מפיקי קולנוע סורים שצילמו סצנות חוץ בתדמור עצמה עבור המפיקים.

==קישורים חיצוניים==

* 

== הערות שוליים ==

קטגוריה:סרטי פעולה רוסיים
קטגוריה:סרטי הרפתקאות רוסיים
קטגוריה:סרטים רוסיים המבוססים על סיפור אמיתי
קטגוריה:סרטי 2022
קטגוריה:סרטי אנדריי קראבצ'וק
קטגוריה:סרטים ברוסית
קטגוריה:יחידות מיוחדות בקולנוע ובטלוויזיה
קטגוריה:מלחמת האזרחים הסורית בתרבות
Future Nostalgia: The Moonlight Edition

Future Nostalgia: The Moonlight Edition (בעברית: נוסטלגיה עתידית: מהדורת אור הירח) הוא מהדורה מחודשת של אלבום האולפן השני Future Nostalgia, של הזמרת הבריטית-אלבנית דואה ליפה.<ref name=":0"></ref> המהדורה המחודשת יצאה לאור ב-12 בפברואר 2021, על ידי חברת התקליטים וורנר רקורדס,<ref name=":0" /><ref></ref><ref></ref> ומתוכה יצא סינגל אחד.

==רקע והפקה==
לאחר שהחלו לדלוף שירים מתוך אלבומה השני Future Nostalgia של דואה ליפה, שהיה אמור לצאת ב-4 באפריל 2020, החליטה להקדים את צאתו ל-27 במרץ 2020.<ref></ref> האלבום ספג הערכה ביקורתית רבה וזכה להצלחה מסחרית כאשר הגיע לפסגות המצעדים ב-13 מדינות.<ref></ref> מהאלבום יצאו הסינגלים, "Don't Start Now", "Physical", "Break My Heart" ו-"Levitating";<ref></ref> הסינגלים שיצאו הגיעו לראש המצעדים של בילבורד הוט 100 ומצעד הסינגלים הבריטי.<ref></ref> בעקבות צאת האלבום, ליפה חשפה כי יש לה עוד כמה רצועות שלא נכללו במהדורה הסטנדרטית של האלבום, וסיפרה "יש לי כמה שירים שעבדתי עליהם. כאלה שאתה מניח בצד למהדורה אחרת".<ref></ref> עוד הסבירה, כי היא תמיד חושבת על להוציא מהדורות מחודשות מכיוון שהיא מאוד "קפדנית" בבחירת השירים מהמהדורות הסטנדרטיות.<ref></ref>

באפריל 2020, הכריזה ליפה כי האלבום Future Nostalgia, יצא במהדורת דלוקס מחודשת.<ref></ref><ref></ref> ביולי 2020, לאחר שמעריץ הגיב בעמוד האינסטגרם של ליפה בתקווה שתוציא את הגרסה המחודשת, היא אישרה את הוצאתה תוך שהצהירה כי תוציא מוזיקה רצופה עד שנת 2022.<ref></ref><ref></ref><ref></ref> לאחר מכן, השתתפה בסינגל "", של ג'יי באלווין, יחד עם באד באני וטייני. לאחר מכן, השתתפה ב-"Prisoner, של מיילי סיירוס, שנכלל באלבומה, Plastic Hearts.<ref></ref><ref></ref> באוגוסט 2020, הוציאה את אלבום הרמיקס הראשון שלה Club Future Nostalgia; האלבום הכיל שירים מתוך אלבום האולפן השני שלה וגם שירים שטרם פורסמו: "Love Is Religion" ו-"That kind of Woman".<ref></ref> באוקטובר 2020, הוציאה את הסינגל "Fever", בהשתתפות הזמרת אנג'ל.<ref></ref> בצ'אט ביוטיוב שפעל בשידור חי עקב צאת הקליפ של "Fever", הודיעה ליפה כי המהדורה המחודשת של האלבום תצא בשנת 2021.<ref></ref><ref></ref><ref></ref>

בנובמבר 2020, הופיעה ליפה במופע חד-פעמי בשידור חי בשם Studio 2054, שם ביצעה שיר שלא פורסם עם הזמרת FKA twigs ורמיקס לשיר "Real Groove" של קיילי מינוג שיצא לאחר מכן כסינגל.<ref></ref><ref></ref> בינואר 2021, פרסמה ברשתות החברתיות תמונות המכילות כיתוב "צד ב' בדרך".<ref></ref><ref></ref><ref></ref> לאחר חודש, פרסמה שוב תמונות לגבי יציאתה של המהדורה המחודשת.<ref></ref> ב-3 בפברואר 2021, הכריזה על צאת הסינגל המובל מהמהדורה המחודשת: "We're Good". יממה לאחר מכן הכריזה על עטיפת המהדורה המחודשת, תוך שהצהירה כי שמה יהיה Future Nostalgia: The Moonlight Edition.<ref></ref><ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!rowspan="2" |עולם
|12 בפברואר 2021
|הזרמת מוזיקה • הורדה דיגיטלית
|rowspan="2" |וורנר רקורדס
|<ref></ref>
|-
|26 במרץ 2020
|תקליט • תקליטור
|<ref></ref><ref></ref>
|-
|}

==קישורים חיצוניים==

== הערות שוליים ==

קטגוריה:אלבומי דואה ליפה
קטגוריה:אלבומים באנגלית
קטגוריה:אלבומי חברת וורנר רקורדס
יחסי גבון–גרמניה

יחסי גבון–גרמניה הם היחסים הדיפלומטיים שבין הרפובליקה הגבונית לבין הרפובליקה הפדרלית של גרמניה.

== סקירה כללית ==
היחסים בין המדינות הם ידידותיים ונקיים ממתחים, אך עדיין יש להם פוטנציאל להתפתחות, במיוחד בתחום הכלכלי והסביבתי.

בשל עושר המשאבים הטבעיים שלה, גבון מסווגת כמדינה עם הכנסה בינונית, ולכן כבר לא נהנית משיתוף פעולה פיתוח דו-צדדי גרמני.

שתי המדינות נהנות משיתוף פעולה טוב בארגונים בינלאומיים. לדוגמה, גרמניה וגבון הציעו ב החלטת הצעה מוצלחת ביותר על המאבק נגד הציד במרכז אפריקה ועל הסחר הבלתי חוקי בבעלי חיים בשנת 2015.

בשנת 2017, הנשיא עלי בונגו אונדימבה פגש את נשיא גרמניה פרנק ולטר שטיינמאייר בבון במהלך ועידת האקלים של האו"ם (COP23).

שיתוף פעולה במדע ובמחקר הוא עמוד התווך של היחסים הדו צדדיים. מכון המחקר הגבוני CERMEL, הנמצא בניהול גרמני ובמימון גרמניה, מבצע עבודות מחקר חלוציות מוכרות בינלאומיות בנושא חיסונים כנגד מחלות טרופיות כמו מלריה, אבולה ושחפת.

== יחסי תרבות וחינוך ==
יחסי התרבות הדו-צדדיים מפותחים, אף על פי שלא קיים מכון גתה בליברוויל. קידום השפה הגרמנית הוא בראש סדר העדיפויות, וכ-5,000 אנשים לומדים גרמנית ב-27 בתי ספר. בשנת 2010 הוקמה מחלקה גרמנית באוניברסיטת עומר בונגו בליברוויל. כעת לומדים יותר מ-100 סטודנטים לחוג באוניברסיטה הממלכתית.

בנוסף, קיימות שתי שותפויות להשכלה גבוהה והחלפה אינטנסיבית של סטודנטים ומדענים. מאז 1982 העניקה ממשלת גבון מלגות המאפשרות לסטודנטים ללמוד בגרמניה, שם הם עוסקים בעיקר בתחומים מדעיים. ישנם כ-200 צעירים גבונים הלומדים בגרמניה.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/gabun-node/gabon/235440 יחסי גבון–גרמניה], באתר משרד החוץ הגרמני

== הערות שוליים ==
העיקום הגדול

העיקום הגדול או הביג בנד (באנגלית: The Big Bend) הוא גורד שחקים רעיוני בתכנון, שמיועד להיבנות בקצה רחוב 57, בשורת המיליארדרים שבמרכז מנהטן, ניו יורק. גורד השחקים, שתוכנן על ידי חברת האדריכלות הניו יורקית "Oiio Studio", תואר כבניין הארוך בעולם. באם יבנה, יתנשא לגובה של 610 מטרים, מה שיהפוך אותו לבניין הגבוה ביותר בחצי הכדור המערבי, גבוה יותר ממגדל החירות.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מנהטן: גורדי שחקים
קטגוריה:ארצות הברית: מיזמים עתידיים
יונדאי i20 WRC

יונדאי i20 WRC היא מכונית מרוצי ראלי שנבנתה על ידי יונדאי מוטורספורט, חטיבת הביצועים של יונדאי, להתמודדות באליפות העולם בראלי. המכונית הוצגה לראשונה בתערוכת הרכב של פריז בשנת 2012, כחלק מההכרזה של יונדאי על כוונתה לחזור לאליפות לאחר עשר שנות היעדרות. הופעת הבכורה נערכה בראלי מונטה קרלו, מרוץ הפתיחה של עונת 2014.

בשלוש העונות בהן השתתפה באליפות לקחה המכונית חלק ב-39 מרוצים, בהם ניצחה שלוש פעמים.

==היסטוריית מרוצים==
תיירי נויביל היה הנהג הראשון שהוחתם בקבוצה והיחיד מבין ששת הנהגים בקבוצה שלקח חלק בכל המרוצים בעונת הבכורה. לצידו התחרו במכונית השנייה דני סורדו, יוהו האנינן וכריס אטקינסון. במחצית השנייה של העונה צירפה הקבוצה מכונית שלישית בה נהג היידן פאדון. התהפכות קשה במהלך ראלי גרמניה לא מנעה מנויביל לנצח את המרוץ, ניצחון אישי וקבוצתי ראשון בקריירה. אל המקום השני במרוץ הגיע סורדו. נויביל, סורדו ופאדון התחרו בקבוצה בעונתה השנייה, כשגם קווין אברינג, נהג המבחן של הקבוצה לקח חלק במספר מרוצים. בעונת 2016 השיג פאדון ניצחון בראלי ארגנטינה. נויביל הגיע שבע פעמים לפודיום, כולל ניצחון באיטליה, וסיים את העונה במקום השני כסגנו של סבסטיאן אוז'ייה. יונדאי סיימה במקום השני באליפות היצרנים.

שינוי התקנות שנכנס לתוקף בעונת 2017 הביא להחלפת המכונית ביונדאי i20 קופה WRC.

==קישורים חיצוניים==

==הערות שוליים==

קטגוריה:אליפות העולם בראלי: מכוניות
קטגוריה:יונדאי: מכוניות מרוץ
בית המשפט הגבוה של מחוז קולומביה

בית המשפט הגבוה של מחוז קולומביה (באנגלית: Superior Court of the District of Columbia) הוא בית המשפט של הערכאה הראשונה של מחוז קולומביה - המחוז הפדרלי הכולל את העיר וושינגטון די. סי. בירת ארצות הברית. הוא ממלא עבור למעלה מ-700 אלף תושבי המחוז את התפקיד שממלאים בתי המשפט המדינתיים של ערכאה ראשונה עבור תושבי מדינות ארצות הברית. בית המשפט היחיד של ערכאה ראשונה במחוז בנוסף אליו הוא בית המשפט הפדרלי המחוזי.

==בית המשפט==
הקונגרס של ארצות הברית הוא המוסד המוסמך על פי חוקת ארצות הברית לקבוע את סדרי הממשל במחוז קולומביה ולהקים את המוסדות הציבוריים בו, לרבות בתי משפט. סמכות השיפוט של בית המשפט הגבוה חלה על עניינים אזרחיים ופליליים הנובעים מהחוק והמשפט החלים במחוז זה. תוכנם של אלו נקבע על ידי הקונגרס ועל ידי מוסדות השלטון המקומי של המחוז, ככל שהוסמכו לכך על ידי הקונגרס.

הקונגרס הקים לראשונה מוסד שיפוטי למחוז קולומביה בשנת 1801. המוסדות השיפוטיים של המחוז עברו גלגולים רבים במהלך השנים ובית המשפט הגבוה לבש את צורתו הנוכחית בשנת 1970.

בבית המשפט פועלות מחלקות ייעודיות רבות לדיון בהליכים המובאים לפניו על פי שטחי המשפט השונים. אלו הן מחלקה אזרחית, פלילית, משפחה, אלימות במשפחה, מיסים, ירושה, יישוב סכסוכים.

===ערעורים===
כל הערעורים על פסקי הדין וההחלטות של בית המשפט הגבוה נשמעים בפני בית המשפט לערעורים של מחוז קולומביה. יוצא הדופן היחיד לכך הוא החלטות של שופטי השלום המכהנים בבית המשפט הגבוה (ראו להלן), אשר ערעור עליהם מובא תחילה בפני שופט של בית המשפט הגבוה.

===השופטים===
בבית המשפט הגבוה מכהנים (נכון ל-2019) 62 שופטים. בבית המשפט מכהנים גם 24 שופטי שלום (Magistrate) וכן שופטים של בית המשפט הגבוה, שפרשו מכהונתם ואושרו לכהן בו כשופטים ותיקים (Senior).

מינוי השופטים נעשה על ידי נשיא ארצות הברית באישור הסנאט. מינוי שופט על ידי הנשיא נעשה מבין שלושה מועמדים, הנבחרים על ידי הנציבות למינוי שופטים של מחוז קולומביה . השופטים מתמנים לכהונה בת 15 שנים, אשר ניתנת לחידוש.

נשיאת בית המשפט הגבוה משנת 2020 היא השופטת אניטה ג'וסי-הרינג .

==קישורים חיצוניים==

* 

==הערות שוליים==

מחוז קולומביה, הגבוה
קטגוריה:וושינגטון די. סי.: חוק ומשפט